
(NÁVRH)

UZNESENIE VLÁDY SLOVENSKEJ REPUBLIKY
č. ...
z .... ........ 2022

	
ku  Koncepcii rozvoja občianskej spoločnosti na Slovensku 
na roky 2022 - 2030 
a 
Akčnému plánu Koncepcie rozvoja občianskej spoločnosti na Slovensku 
na roky 2022 – 2026 


	Číslo materiálu:
	......../2022

	Predkladateľ:
	minister vnútra 


Vláda
schvaľuje 
Koncepciu rozvoja občianskej spoločnosti na Slovensku na roky 2022 – 2030,
 
Akčný plán Koncepcie rozvoja občianskej spoločnosti na Slovensku na roky 2022 – 2026;

poveruje 
splnomocnenca vlády SR pre rozvoj občianskej spoločnosti 
koordinovať činnosť implementácie Akčného plánu Koncepcie rozvoja občianskej spoločnosti na Slovensku na roky 2022 – 2026;



ukladá


ministrom
predsedom ostatných ústredných orgánov štátnej správy
splnomocnencovi vlády SR pre rómske komunity
splnomocnencovi vlády SR pre národnostné menšiny 
C.1.       v spolupráci so splnomocnencom vlády SR pre rozvoj občianskej spoločnosti zvyšovať participáciu verejnosti (s dôrazom na zraniteľné skupiny a laickú  verejnosť) do procesov tvorby vybraných verejných politík, 
		  do 31. decembra 2023, do 31. decembra 2024, do 31. decembra 2025, 
			do 31. decembra 2026


podpredsedovi vlády a ministrovi financií

C.2. 	v spolupráci so splnomocnencom vlády SR pre rozvoj občianskej spoločnosti  a s partnermi z občianskej spoločnosti vytvoriť a schváliť kompenzačnú schému pomoci mimovládnym neziskovým organizáciám, ktoré museli zredukovať poskytovanie verejno-prospešnej činnosti v dôsledku krízy, so zohľadnením vplyvov na zamestnanosť a ďalšie ukazovatele,		
		do 30. júna 2023

C.3. 	pripraviť návrh na dodatočné prerozdelenie neasignovanej časti 2 % dane z príjmu za rok 2021, ktorá bude určená na kompenzáciu vplyvov pandémie ochorenia COVID-19 a posilnenie úlohy mimovládnych neziskových organizácií pri pomoci osobám vysídleným vplyvom vojnového konfliktu, vrátane osôb postihnutých energetickou chudobou,
		
		do 31. augusta 2026



podpredsedovi vlády a ministrovi hospodárstva

C.4. 	v nadväznosti na splnenie úlohy C.17. tohto uznesenia rozšíriť Jednotnú metodiku na posudzovanie vybraných vplyvov (schválená uznesením vlády SR č. 234/2021) o vplyvy na činnosť mimovládnych neziskových organizácií a ďalších organizovaných aktérov občianskej spoločnosti a aktívne občianstvo,

		do 31. decembra 2025



podpredsedníčke vlády a ministerke investícií, regionálneho rozvoja a informatizácie

C.5. 	v spolupráci so splnomocnencom vlády SR pre rozvoj občianskej spoločnosti vytvoriť a  zaviesť systém financovania formou blokových grantov alebo iných foriem redistribúcie fondov EÚ v Rámci implementácie fondov EÚ a s ním súvisiacich relevantných dokumentov, na účel dosahovania jednotlivých cieľov v oblasti politiky súdržnosti EÚ,

		do 30. septembra 2023

         
	ministrom
C.6.   posilniť a technicky zabezpečiť účasť zástupcov občianskej spoločnosti a mimovládnych neziskových organizácií v participatívnych procesoch na celoštátnej i regionálnej úrovni, osobitne v rôznych pracovných skupinách/komisiách tvoriacich či monitorujúcich verejné politiky, právne predpisy i zásadné rozhodnutia prostredníctvom inštitucionálnych grantov poskytovaných mimovládnym neziskovým organizáciám,
	
	           do 31. decembra 2023


ministrom
vedúcemu Úradu vlády SR

C.7.  v spolupráci s partnermi z občianskej spoločnosti zmapovať možnosti a prekážky viacročného financovania projektov mimovládnych neziskových organizácií z dotácií poskytovaných zo štátneho rozpočtu, a na základe zistených skutočností pripraviť návrh na úpravu príslušnej legislatívy,

do 31. decembra 2024


podpredsedovi vlády a ministrovi hospodárstva
podpredsedníčke vlády a ministerke investícií, regionálneho rozvoja a informatizácie
ministrovi dopravy a výstavby
ministrovi pôdohospodárstva a rozvoja vidieka
ministrovi vnútra
ministrovi obrany
ministerke spravodlivosti
ministrovi zahraničných vecí a európskych záležitostí
ministrovi práce, sociálnych vecí a rodiny
ministrovi životného prostredia
ministrovi školstva, vedy, výskumu a športu
ministerke kultúry 
ministrovi zdravotníctva
[bookmark: _GoBack]vedúcemu Úradu vlády SR  

C.8. 	prehodnotiť existujúce dotačné schémy financované zo štátneho rozpočtu z pohľadu oprávnených žiadateľov, a v prípade opodstatnenosti zaradiť medzi oprávnených žiadateľov všetky relevantné právne formy mimovládnych neziskových organizácií vymedzených zákonom č. 346/2018 Z. z. o registri mimovládnych neziskových organizácií a o zmene a doplnení niektorých zákonov. Zvážiť možnosť zahrnúť do projektového financovania aj inštitucionálnu podporu žiadateľa spolu so zavedením schémy dlhodobých, tzv. inštitucionálnych alebo strategických grantov na podporu organizačného rozvoja mimovládnych neziskových organizácií; resp. doplniť ako oprávnené účely rozvoj kapacít a infraštruktúry občianskej spoločnosti,
		
		do 31. decembra 2024

	
C.9. 	v spolupráci so splnomocnencom vlády SR pre rozvoj občianskej spoločnosti navrhnúť zákonnú úpravu týkajúcu sa dotačných schém jednotlivých ministerstiev, kde sú oprávnenými žiadateľmi mimovládne neziskové organizácie tak, aby sa uľahčilo čerpanie verejných zdrojov hlavne prostredníctvom zníženia administratívnej záťaže,
		
		do 30. júna 2026

ministrovi školstva, vedy výskumu a športu
C.10.      každoročne podporovať výchovu a vzdelávanie k dobrovoľníctvu na všetkých stupňoch vzdelávania v školách a školských výchovno-vzdelávacích zariadeniach a organizáciách venujúcich sa neformálnemu vzdelávaniu a práci s mládežou podľa Koncepcie výchovy a vzdelávania detí a mládeže k dobrovoľníctvu,
		  do 31. decembra 2023, do 31. decembra 2024, do 31. decembra 2025, 
			do 31. decembra 2026
C.11.      v  spolupráci so splnomocnencom vlády SR pre rozvoj občianskej spoločnosti  a partnermi z občianskej spoločnosti navrhnúť a zrealizovať konkrétne opatrenia na podporu existujúcich a zvýšenie ponuky nových programov občianskeho vzdelávania realizovaných v rámci formálneho a neformálneho vzdelávania,
	  do 31. decembra 2026


ministrovi vnútra
splnomocnencovi vlády SR pre rozvoj občianskej spoločnosti

C.12. 	v spolupráci s podpredsedom vlády a ministrom financií vypracovať návrh  nových mechanizmov podpory pre mimovládne neziskové organizácie a pripraviť návrh legislatívnych zámerov pre jednotlivé mechanizmy,

		do 30. septembra 2026

ministrovi vnútra

C.13. 	v spolupráci s podpredsedom vlády a ministrom financií a splnomocnencom vlády SR pre rozvoj občianskej spoločnosti navrhnúť alebo upraviť inštitucionálno-legislatívny systém krízového riadenia tak, aby pri pandémii, živelnej alebo prírodnej katastrofe či inej mimoriadnej situácii boli do poradných orgánov (napr. krízový štáb) prizývaní zástupcovia relevantných mimovládnych neziskových organizácií pôsobiaci v oblasti rozvojovej spolupráce a humanitárnej pomoci. Súčasťou návrhu bude aj podpora, vrátane finančnej, ich kapacít zahrňujúcich aj poskytovanie humanitárnej pomoci pri predchádzaní a riešení následkov kríz v SR a tých mimo SR s priamym dopadom na SR,

	do 30. júna 2023


C.14. 	v spolupráci s podpredsedom vlády a ministrom financií a splnomocnencom vlády SR pre rozvoj občianskej spoločnosti posilniť kapacity Úradu splnomocnenca vlády SR pre rozvoj občianskej spoločnosti vrátane autonómnych analytických pracovníkov na zabezpečenie výkonu úloh vyplývajúcich z Koncepcie rozvoja občianskej spoločnosti na Slovensku na roky 2022 – 2030 a rozvoj priaznivého prostredia pre občiansku spoločnosť, 
	
		do 30. júna 2024 


C.15. 	v spolupráci so splnomocnencom vlády SR pre rozvoj občianskej spoločnosti posilniť partnerskú komunikáciu s občianskou spoločnosťou prostredníctvom Rady vlády SR pre mimovládne neziskové organizácie a Úradu splnomocnenca vlády SR pre rozvoj občianskej spoločnosti,	

		do 31. decembra 2026


C.16. 	v spolupráci so splnomocnencom vlády SR pre rozvoj občianskej spoločnosti a s partnermi z občianskej spoločnosti pripraviť návrh legislatívnych zmien týkajúci sa verejných zbierok a predložiť ho na rokovanie vlády Slovenskej republiky,

		do 31. decembra 2026


C.17. 	  v spolupráci so splnomocnencom vlády SR pre rozvoj občianskej spoločnosti vypracovať analýzu vplyvov na činnosť mimovládnych neziskových organizácií a ďalších organizovaných aktérov občianskej spoločnosti a aktívne občianstvo (ako súčasť Jednotnej metodiky na posudzovanie vybraných vplyvov), vrátane príslušných metodických usmernení, a predložiť ich podpredsedovi vlády a ministrovi hospodárstva Slovenskej republiky,

	  do 31. decembra 2023	


predsedovi Štatistického úradu SR

C.18. 	v spolupráci so splnomocnencom vlády SR pre rozvoj občianskej spoločnosti aplikovať oblasti všeobecne prospešného účelu v Registri mimovládnych neziskových organizácií harmonizované s medzinárodnou klasifikáciou mimovládnych neziskových organizácií ICNP/TSO (International Classification of Nonprofit and Third Sector Organizations) pre potreby satelitného účtu a pravidelného zberu údajov o mimovládnych neziskových organizáciách,		
		
		do 30. júna 2025

C.19. 	v spolupráci so splnomocnencom vlády SR pre rozvoj občianskej spoločnosti upraviť, ak je to možné, existujúci systém zberu štatistických údajov, ktorý na základe metodiky satelitného účtu neziskových a príbuzných inštitúcií a merania dobrovoľníckej práce vypracovanej OSN umožní priebežne štatisticky spracovať sociálno-ekonomický prínos neziskového sektora a dobrovoľníctva a bude nápomocný aj pre skvalitňovanie služieb mimovládnych neziskových organizácií a iných subjektov občianskej spoločnosti a tvorbu verejných politík,	
		
		do 31. októbra 2025


splnomocnencovi vlády SR pre rozvoj občianskej spoločnosti
C.20.    vypracovať analýzu zameranú na využívanie a uplatňovanie odporúčacieho materiálu Pravidlá zapájania verejnosti do tvorby verejných politík (uznesenie vlády SR  č. 645/2014) a na základe analýzy pripraviť novelizáciu týchto pravidiel,

do 31. decembra 2025

       C.21.  v spolupráci s partnermi z občianskej spoločnosti rozšíriť dobrovoľnícke programy v rôznych oblastiach pôsobenia organizácií, zabezpečiť  ich finančnú udržateľnosť, zabezpečiť primerané personálne, finančné a priestorové kapacity dobrovoľníckych centier ako kľúčového prvku rozvoja infraštruktúry dobrovoľníctva prostredníctvom implementácie finančného mechanizmu na podporu dlhodobých dobrovoľníckych programov a dobrovoľníckych centier z verejných prostriedkov,
do 31. decembra 2024
C.22.   s cieľom zvýšenia kvality práce s dobrovoľníkmi propagovať v prostredí mimovládnych neziskových organizácií podporu dobrovoľníctva a potrebu manažmentu pri práci s dobrovoľníkmi,

  do 31. decembra 2025

C.23.   v spolupráci s partnermi z občianskej spoločnosti navrhnúť právnu úpravu súvisiacu so službami vo verejnom záujme, ktoré sú implementované prostredníctvom mimovládnych neziskových organizácií, zároveň navrhnúť aj spôsob ich financovania,
   do 31. decembra 2024


C.24.    v spolupráci s partnermi z občianskej spoločnosti vytvoriť a implementovať nástroj na vyhodnocovanie zapájania mimovládnych neziskových organizácií a ďalších organizovaných aktérov občianskej spoločnosti (platforiem a asociácií mimovládnych neziskových organizácií, odborov, cirkví a pod.) do rozhodovania orgánov verejnej správy a to od lokálnej až po celoštátnu úroveň,

		do 31. decembra 2026


C.25.     v spolupráci s ministrami a predsedami ostatných ústredných  orgánov štátnej správy zvýšiť informovanosť zamestnancov verejnej správy o prínosoch spolupráce verejného sektora s občianskou spoločnosťou  a posilniť participatívne kapacity verejnej správy, napríklad formou školení, metodických príručiek a priamej účasti na aktivitách mimovládnych neziskových organizácií,

		do 31. decembra 2023 

C.26. 	v spolupráci s ministrom vnútra a s partnermi z občianskej spoločnosti posilniť existujúce a vytvoriť nové nástroje na boj so skresľujúcimi a zavádzajúcimi informáciami o mimovládnych neziskových organizáciách. Implementáciu týchto nástrojov uskutočňovať v partnerstve s občianskym sektorom,

		do 30. júna 2026 
C.27. 	v spolupráci s ministrom vnútra vypracovať analýzu existujúcich právnych predpisov zameraných na vznik, fungovanie, zánik a podmienky činnosti mimovládnych neziskových organizácií. Na základe vypracovanej analýzy a aplikačnej praxe pripraviť legislatívne návrhy smerujúce k zefektívneniu týchto procesov, resp. úprave podmienok činnosti mimovládnych neziskových organizácií,

		do 30. júna 2024 

	
C.28. 	v spolupráci s ministrom vnútra posilniť kompetencie Rady vlády SR pre mimovládne neziskové organizácie, Komory mimovládnych neziskových organizácií  a Úradu splnomocnenca vlády SR pre rozvoj občianskej spoločnosti,

		do 31. decembra 2025


C.29. 	v spolupráci s podpredsedníčkou vlády a ministerkou investícií, regionálneho rozvoja a informatizácie vytvoriť podmienky na efektívny výkon princípu partnerstva a viacúrovňového riadenia vo fondoch EÚ v súlade s delegovaným nariadením Komisie (EÚ) č. 240/2014, vrátane budovania kapacít na strane verejnej správy a vytvorenia koordinačnej a riadiacej štruktúry v gescii Úradu splnomocnenca vlády SR pre rozvoj občianskej spoločnosti,
		
		do 30. septembra 2023


C.30. 	v spolupráci s podpredsedom vlády a ministrom financií pripraviť návrh legislatívnych zmien upravujúcich  uznávanie dobrovoľníckej práce ako formy spolufinancovania pri projektoch poskytovaných z verejných zdrojov,		
		do 31. decembra 2023

C.31. 	v spolupráci s ministrom vnútra a s partnermi z občianskej spoločnosti navrhnúť úpravu funkcionalít Registra mimovládnych neziskových organizácií, 

                      do 31. októbra 2024


C.32.	v spolupráci s partnermi z občianskej spoločnosti vyhodnotiť dostupné údaje a analýzy monitorujúce dôsledky a vplyvy na organizácie občianskej spoločnosti počas krízových situácií,		
		
		do 31. augusta 2025



C.33. 	v spolupráci s podpredsedom vlády a ministrom financií vypracovať analýzu zameranú na prínos inštitútu charitatívnej reklamy s cieľom jeho zefektívnenia a zatraktívnenia, 
		
		do 31. augusta 2025


C.34. 	pripraviť návrh Akčného plánu Koncepcie rozvoja občianskej spoločnosti na Slovensku na roky 2027 – 2030 a predložiť ho na rokovanie vlády Slovenskej republiky
		
		do 30. júna 2027.



Vykonajú:	ministri
predsedovia ostatných ústredných orgánov štátnej správy
splnomocnenec vlády SR pre rómske komunity
splnomocnenec vlády SR pre národnostné menšiny 
splnomocnenec vlády SR pre rozvoj občianskej spoločnosti

Na vedomie:	predsedovia samosprávnych krajov
predseda Združenia miest a obcí Slovenska
prezident Únie miest Slovenska
predseda Združenia samosprávnych krajov SK8

